open-index/open-wikipedia-markdown huggingface dataset:
Նեպուկներ

**Նեպուկներ** (լատ․՝ Oniscidea), պապուկներ, գլխավորապես ցամաքային հավասարաոտ խեցգետնակերպերի ենթակարգ։ 1—50 մմ երկարությամբ մարմինը սեղմված է մեջքա-փորային ուղղությամբ։ Գլխի վրա կան երկար անտենաներ և անտենուլներ։ Մարմնի 7 հատվածներից յուրաքանչյուրն ունի մեկ զույգ քայլող վերջավորություններ։ Փորիկի վրա ունեն 5 զույգ թիթեղավոր, երկճյուղ շնչառական վերջույթներ, որոնց թիթեղիկների միջոցով կատարվում է գազափոխանակությունը։ Փորիկի վերջին զույգ վերջավորությունները կատարում են հոտառական, հենարանային, պաշտպանական կամ ջուր ներծծող ֆունկցիա։ Բաժանասեռ են։ Բեղմնավորությունը ներքին է, զարգացումն առանց կերպարանափոխության։ Հայտնի է նեպուկների մոտ 1000 տեսակ՝ տարածված ամենուրեք, առավելապես խոնավ և տաք, ինչպես նաև չոր, բայց СаСОз-ով հարուստ վայրերում։ Անտառներում նեպուկները օգտակար են, նպաստում են հողառաջացմանը․ որոշ տեսակներ երբեմն վնասում են ջերմոցային և մշակովի բույսերին։ Հին Հայաստանում եղել է նեպուկ (նեպակ) անվամբ պարհակ, ըստ որի երկրագործը պարտավոր էր ոչնչացնել սահմանված քանակի միջատ։
Նեստոր

մինի|345x345փքս|Նեստոր, 1661
**Նեստոր** (ռուս.՝ **Не́стор Летопи́сец**, նաև՝ **Нестор Пече́рский**, **Нестор Ки́евский**, ), XI դարի վերջի — XII դարի սկզբի ռուս տարեգիր, Կիև-Պեչորյան (Կին-Պեչորյան) վանքի վանական։ Հեղինակ է Բորիս և Գլեբ իշխանների, Թեոդոսիոս Այրիվանեցու (Феодосий Печерский) վարքերի։ Ուսումնասիրողների կարծիքով Նեստորը նաև «Անցած տարիների պատմություն» տարեգրության (մոտ 1113 թ.) հեղինակներից է։ Նեստորի դամբարանը գտնվում է Կիև-Պեչորյան մայրավանքում։

## Ծանոթագրություններ

Կատեգորիա:Վանականեր
Կատեգորիա:Անձինք նամականիշերի վրա
Կատեգորիա:Ռուս գրողներ
Կատեգորիա:Ռուս պատմաբաններ
Ներածություն

**Ներածություն**, գիտական աշխատության սկզբնամաս, բուն նյութից առաջ զետեղված շարադրանք, որի մեջ նկարագրվում է ուսումնասիրվող առարկան իր գլխավոր հարցադրումներով։ Ներածության մեջ պարզաբանվում են տվյալ խնդրի տեսական, գեղագիտական, գիտելիքների սկզբունքներն ու նախադրյալները, ընդհանուր ակնարկով նկարագրվում է ընդգրկվող ժամանակի հասարակական, քաղաքական, մշակութային կյանքը («Հայ նոր գրականության պատմության» հինգհատորյակի յուրաքանչյուր հատորն ունի գրականության պատմության տվյալ փուլը բնութագրող ծավալուն ներածություն)։ Ներածություն կարող է լինել նաև գիտության որևէ ճյուղին վերաբերող գիտելիքների հանրագումար (Գ․ Վ․ Հեգելի «Փիլիսոփայության ներածություն»-ը, Է․ Աղայանի «Լեզվաբանության ներածություն»-ը, Գ․ Պոսպելովի ընդհանուր խմբագրությամբ ռուսերեն լույս տեսած «Գրականագիտության ներածություն»-ը են, որոնք առանձին գրքեր են)։

Կատեգորիա:Գրականագիտություն
Նևմեր

frameless|աջից
**Նևմեր** ( — շնչառություն), նոտագրության նշաններ, որ կիրառվել են եվրոպական երաժշտական արվեստում միջին դարերի սկզբում, հիմնականում՝ կաթոլիկական երգեցողության մեջ (Գրիգորյան խորալ)։ Բաղկացած էին գծիկներից, կետերից, ստորակետերից են։ Նևմերը նշում էին առանձին հնչյուններ, հնչյունախմբեր, ձայնի շարժումը դեպի վեր և վար, սակայն չէին նշում հնչյունների ճշգրիտ բարձրությունը, այդ պատճառով երգչին կարող էին միայն հիշեցնել արդեն ծանոթ մեղեդին։ Գոյություն ունեին նեմային նոտագրության բազմաթիվ տեղային տեսակներ։ 9-րդ դարից փորձեր են արվել կատարելագործելու նեմային նոտագրությունը՝ այն լրացնելով հնչյունների բարձրության նշանակումով, սկզբում՝ տառերով, այնուհետև՝ գծերի միջոցով, որոնց վրա տեղադրվել են նևմեր։ Այդպիսով սկզբնավորվել է այսպես կոչված, քառակուսի կամ խորալային նոտագրությունը, որից հետագայում զարգացել է նոտագրության ժամանակակից համակարգը։

Կատեգորիա:Երգեցողություն
Կատեգորիա:Երաժշտության տեսություն
Պիկոմետր

[thumb|right|[Հելիումի ատոմի սխեմատիկ պատկերը, որը ունի 31 պիկոմետր շառավիղ]]
**Պիկոմետր** (**pm**, *պմ*, պիկո- և մետր բառերից), մետրական համակարգում երկարության չափման միավոր, հավասար է 1 մետրի մեկ տրիլիոներորդ մասին (1/1000000000000), ՍԻ-ի հիմնական միավոր է։ Էքսպոնենցիալ գրառումներում նշանակվում է 10&minus;12 մետր։

Պիկոմետրը կազմում է միկրոմետրի մեկ միլիոներորդ մասը և նշանակվում է **μμ** սիմվոլով։ Այն նաև ՍԻ համակարգում չներառված անքստրեմի մեկ հարյուրերորդ մասն է։

## Ծանոթագրություններ

Կատեգորիա:Երկարության չափման միավորներ
Նեոիմպրեսիոնիզմ

[300px|մինի|[Կիրակնօրյա կեսօրը Գրանդ Ժատ կղզում, հեղինակ՝ Ժորժ Սյորա]]
**Նեոիմպրեսիոնիզմ** (ֆրանսերեն néо-impressionnisme, < նոր իմպրեսիոնիզմ), գեղանկարչական ուղղություն, որն առաջացել է մոտ 1885 թվականին, Ֆրանսիայում (գլխավոր ներկայացուցիչներն են՝ Ժ․ Սյորան և Պ․ Սինյակը) և տարածվել Բելգիայում (Թ․ վան Ռեյսելբերգե), Իտալիայում (Ջ․ Սեգանտինի) են։ Զարգացնելով ուշ իմպրեսիոնիզմի միտումները (առավել ուշադրություն օպտիկական երևույթներին)՝ նեումպրեսիոնիզմի ներկայացուցիչները ձգտել են արվեստ ներմուծել օպտիկայի բնագավառի ժամանակակից հայտնագործությունները՝ դրանով իսկ բարդ տոները մաքուր գույների մեջ տարրալուծելու եղանակներին տալով կանոնական բնույթ։ Նեոիմպրեսիոնիզմի վարպետները ջանացել են հաղթահարել իմպրեսիոնիստական կոմպոզիցիաների դիպվածայնությունը, հատվածայնությունը, դիմել են հարթային-դեկորատիվ լուծումների։ Այդուհանդերձ նեոիմպրեսիոնիզմի դատողական մեթոդը հաճախ հանգեցրել է սառն ինտելեկտուալիզմի, կերպարների որոշ վերացականության։

Կատեգորիա:Գեղանկարչական ուղղություններ
Կատեգորիա:Մոդեռնիզմի արվեստ
Feds Watching

«**Feds Watching**», ամերիկացի ռեփեր Թու Չեյնսի երգն է, համագործակցությամբ ամերիկացի երգիչ-երգահան Ֆարել Վիլյամսի հետ։ Այն թողարկվել է 2013 թվականի հունիսի 4-ին, որպես Թու Չեյնսի «B.O.A.T.S. II: Me Time» կոչվող երկրորդ ստուդիական ալբոմի առաջին սինգլ։ Երգը գրվել է Թու Չեյնսի և Ֆարել Վիլյամսի կողմից, ով վերջինս նաև երգի պրոդյուսերն է։ Երգը Billboard Hot 100 հիթ շքերթում զբաղեցրել է 66-րդ հորիզոնականը։

## Նախապատմություն և թողարկում
Երգը ձայնագրվել է 2013 թվականի փետրվարի 10-ին՝ Գրեմմիի 55-րդ մրցանակաբաշխության գիշերը։ 2013 թվականի հունիսի 2-ին կայացել է երգի պրեմիերան Hot 97 ռադիոկայանի *Summer Jam* ծրագրի ընթացքում։ Երկու օր հետո՝ հունիսի 4-ին, երգը թվային ներբեռնման ֆորմատով պաշտոնապես թողարկվում է iTunes-ում։

Երգի տեսահոլովակը, որի ռեժիսորն է Ռայան Հոփը, թողարկվել է 2013 թվականի հունիսի 30-ին։

## Քննադատների գնահատական
*Rolling Stone* ամսագիրը իր 2013 թվականի լավագույն 100 երգերի ցանկում «Feds Watching» երգին տվել է 81-րդ հորիզոնականը։ *Pitchfork Media*-յի կազմած 2013-ի թոփ 100 երգերի ցանկում այն գնահատվել է 69-րդը։ *[[XXL (ամսագիր)|XXL]]* ամսագրի կազմած 2013 թվականի 25 լավագույն երգերի ցանկում այն զբաղեցրել է 23-րդ հորիզոնականը։

## Երգացանկ
;Թվային ներբեռնում
# «Feds Watching» (Ֆարել Վիլյամսի մասնակցությամբ) - 4։10

## Հիթ շքերթներ
### Շաբաթական չարթեր

### Տարեվերջյան չարթեր

## Թողարկման պատմություն

## Ծանոթագրություններ

## Արտաքին հղումներ
* Երգի տեսահոլովակը ՅուԹուբում

Կատեգորիա:2013 երգեր
Կատեգորիա:2013 սինգլներ
Կատեգորիա:Թու Չեյնսի երգեր
Կատեգորիա:Ֆարել Վիլյամսի երգեր
Նեոլամարկիզմ

**Նեոլամարկիզմ** (նեո․․․ և լամարկիզմ), տարբեր ուղղությունների համախումբ էվոլյուցիոն ուսմունքում, առաջացել է XIX դարի II կեսին՝ կապված լամարկիզմի առանձին դրույթների զարգացման հետ։ Նեոլամարկիզմի կողմնակիցները փորձում էին լամարկիզմը հակադրել դարվինիզմին և ժխտել էվոլյուցիոն պրոցեսի շարժիչ ուժը՝ բնական ընտրությունը։ Նեոլամարկիզմի մեջ տարբերում են 3 հիմնական ուղղություն՝ մեխանոլամարկիզմ, պսիխոլամարկիզմ և օրթոլամարկիզմ։ Մեխանոլամարկիզմը (անգլիացի գիտնական Տ․ Սպենսեր, գերմանացի Թ․ Այմեր, ֆրանսիացի Գ․ Բոնյե, Ա․ Ժիար և ուրիշներ) էվոլյուցիան նույնացնում է արտաքին միջավայրի գործոնների ազդեցությամբ առաջացած հարմարվողական փոփոխությունների կուտակման հետ և ժխտում բնական ընտրության ստեղծագործական դերը տեսակառաջացման պրոցեսում։ էվոլյուցիայում առաջատար դերը վերագրելով արտաքին միջավայրին՝ մեխանոլամարկիստները զարգացնում են ձեռքբերովի հատկանիշների ժառանգման հնարավորությունը։ Պսիխոլամարկիqմը կամ նեովիտալիզմը (գերմանացի գիտնականներ Ա․ Պաուլի, Ռ․ Ֆրանսե, Ա․ Վագներ և ուրիշներ) գտնում է, որ օրգանական բնությունը զարգանում է ներքին, ոչ նյութական գործոնների ազդեցության տակ։ Պսիխոլամարկիստները էվոլյուցիայի հիմնական աղբյուրը համարում են օրգանիզմի գիտակցական կամային գործողությունները՝ միաժամանակ գիտակցություն և հիշողություն վերագրելով ոչ միայն բուսական և կենդանական ամբողջական օրգանիզմներին, այլև նրանց յուրաքանչյուր բջջին։ Օրթոլամարկիզմը (գերմանացի գիտնական Կ․ Նեգելի, ամերիկացի Տ․ Օսբորն և է․ Կոպ, խորհրդային՝ Լ․ Բերգ և ուրիշներ) զարգացման հիմնական պատճառը տեսնում է օրգանիզմների ներքին հատկությունների մեջ (ավտոգենեզ), որոնք, իբր, կանխորոշում են էվոլյուցիայի ուղղագիծ բնույթը։ է․ Կոպը առաջ է քաշել էներգիայի հատուկ տեսակի գաղափարը և այն անվանել «աճման ուժ» կամ «բաթմիզմ», որն ուղղություն է տալիս ինչպես անհատական, այնպես էլ պատմական զարգացմանը։ Ըստ է․ Կոպի, տեսակների միջև եղած տարբերությունը որոշվում է նրանց մեջ գոյություն ունեցող «աճման ուժով», որն ստիպում է անհատին ձգտել կատարելագործման։ Չնայած գիտական անհիմնությանը, նեոլամարկիզմ ձևափոխված տեսքով հանդես է գալիս նաև այժմ։

Կատեգորիա:Էվոլյուցիա
Կատեգորիա:Հնացած գիտական տեսություններ
Ապրիլի 25 (ֆուտբոլային ակումբ)

**«Ապրիլի 25 սպորտային ակումբ»** (հանգուլ՝ 4.25체육단, հանչա՝ 4.25體育團, հայտնի նաև որպես **4.25**, **Ապրիլի քսանհինգ**), հյուսիսկորեական պրոֆեսիոնալ ֆուտբոլային ակումբ, տեղակայված է երկրի մայրաքաղաք Փհենյանում։ Հանդիսանում է Հյուսիսային Կորեայի առաջատար ֆուտբոլային ակումբներից մեկը, որը շահել է երկրի գավաթը 10 անգամ։

Ակումբը պատկանում է Կորեայի ժողովրդական բանակին, իսկ անվանումը բխում է բանակի հիմնադրման օրվանից։

## Նվաճումներ
* **Հյուսիսային Կորեայի լիգա՝ 17**
:: 1985, 1986, 1987, 1988, 1990, 1992, 1993, 1994, 1995, 2002, 2003, 2010, 2011, 2012, 2013, 2015, 2017

* **Հանրապետական առաջնություն՝ 3**
:: 2001, 2006, 2011

Կատեգորիա:Հյուսիսային Կորեայի ֆուտբոլային ակումբներ
Կատեգորիա:Հյուսիսային Կորեա
Կատեգորիա:1949 հիմնադրումներ Հյուսիսային Կորեայում
Կատեգորիա:1949 հիմնադրված ֆուտբոլային ակումբներ
Գրամ

310px|right|thumb|Գրիչի կափարիչը կշռում է 0,98 գրամ
**Գրամ** (; հայերեն նշանակումը՝ *գ*; միջազգային՝ **g**), միավորների համակարգում զանգվածի միավորը, ՍԳՍ համակարգի հիմնական չափման միավորներից մեկը, ՍԻ համակարգում զանգվածի հիմնական միավորի բաժանված ձև։

ՍԻ համակարգում զանգվածի հիմնական միավորը՝ կիլոգրամը (*կգ*), հավասար է 1000 գ-ի և  ճշտությամբ համապատասխանում է  քիմիապես մաքուր (թորած) ջրի զանգվածին (մոտ -ում)։ ՍԻ համակարգի հիմնական 7 միավորներից մեկն է։

Առավել հաճախ օգտագործվում են գրամի բազմապատիկ միավորներ՝

* Տոննա — գրամի 106 (նշանակում՝ տ)
* Ցենտներ — գրամի 105 (նշանակում՝ ց)
* Կիլոգրամ — գրամի 103 (նշանակում՝ կգ)

Առավել հաճախ օգտագործվող կրճատ միավորներ՝
* Միլիգրամ — գրամի10−3 (նշանակում՝ մգ)
* Միկրոգրամ — գրամի 10−6 (նշանակում՝ մկգ)
* Նանոգրամ — գրամի 10−9 (նշանակում՝ նգ)
* Պիկոգրամ — գրամի 10−12 (նշանակում՝ պգ)

## Ծանոթագրություններ

Կատեգորիա:Զանգվածի միավորներ
Նեոկանտականություն

[250px|մինի|[Իմանուիլ Կանտ]]
**Նեոկանտականություն, նորկանտականություն** (), Իմանուիլ Կանտի` 18-րդ դարի  փիլիսոփայության վերածննդի դրսևորում, սուբյեկտիվ իդեալիստական դպրոցների շարք։ Ծագել է XIX դարի 2-րդ կեսին, Գերմանիայում՝ Կանտի ամենահայտնի աշակերտ Արթուր Շոպենհաուերի կողմից, «Ետ դեպի Կանտը» լոզունգի ներքո։ Նեոկանտական դպրոցներին բնորոշ է Կանաի փիլիսոփայական ուսմունքի մեկնաբանումը մատերիալիզմի տարրերից հրաժարման ոգով՝ գլխավորապես կապված *«ինքնին իրի»* մեկնաբանման հետ։

Առաջինը ձևավորվել է ֆիզիոլոգիական դպրոցը (Ֆրիդրիխ Լանգե)։ Օգտագործելով զգայարանների ֆիզիոլոգիայի (Յոհաննես Մյուլլեր, Հերման Հելմհոլց) տվյալները՝ այս դպրոցի ներկայացուցիչները գիտակցության ձևերի ապրիորիությունը համարում էին ճանաչող սուբյեկտի ֆիզիոլոգիական և հոգեբանական կազմակերպման արդյունք։ Նեոկանտականության այս տարատեսակը ամբողջովին զարգացել է *ֆիզիոլոգիական իդեալիզմի* գաղափարների հունով։ 19-րդ դարի վերջի և 20-րդ դարի սկզբի բուրժական փիլիսոփայության զարգացմանը նպաստել են Նեոկանտականության բադենյան և մարբուրգյան դպրոցները։ Բադենյան դպրոցի (Վիլհելմ Վինդելբանդ, Հայնրիխ Ռիկկերտ և այլք) հետազոտություններում կարևոր տեղ է գրավել բնության և մշակույթի մասին գիտությունների տարբերակման խնդիրը։

Զարգացվել է գիտությունները ոչ թե ըստ առարկայի, այլ ըստ մեթոդի տարբերակելու գաղափարը, բնության մասին գիտություններին հատուկ է «ընդհանրացնող» կամ «նոմոթետիկ» (օրենք սահմանող) մեթոդը, իսկ մշակույթի մասին գիտություններին՝ «անհատականացնող» կամ «իդեոգրաֆիկ» (առանձնահատուկը նկարագրող) մեթոդը։ Ըստ այդմ բխեցվում էր, որ պատմական գիտությունները և բարոյական փիլիսոփայությունը չունեն ընդհանուր գիտական օրենքներ սահմանելու ունակություն։ Բադենյան դպրոցը առաջադրել է պատմական գիտությունների համար արժեք հասկացության նշանակության հարցը՝ հակադրելով այն ճշմարտությանը, իսկ պատշաճը՝ գոյություն ունեցողին։ Արժեքը դիտարկվել է իբրև գոյություն չունեցող, սակայն նշանակություն ունեցող մի բան, որպես մշտապես անհասանելի իդեալ։

Մարբուրգյան դպրոցի ներկայացուցիչները (Հ․ Կոհեն, Պաուլ Նատորպ, Էռնստ Կասիրեր և այլք) առանձնակի ուշադրություն են դարձրել տրամաբանա-մաթեմատիկական և բնագիտական հասկացությունների իմացաբանության վերլուծությանը։ Հրաժարվելով «ինքնին իրը» որպես զգայությունների աղբյուր ըմբռնելուց՝ այս դպրոցը ձգտել է իմացությունը զտել զգայական բովանդակությունից և այն հանգեցնել հասկացությունների կառուցման զուտ տրամաբանական պրոցեսի։ Դպրոցի ներկայացուցիչները ժխտել են հասարակական զարգացման օրենքների օբյեկտիվ բնույթը և պնդել, որ սոցիալական նպատակները և իդեալները պետք է ունենան բացառապես բարոյական հիմնավորում։ Ելնելով դրանից, նրանք առաջարկել են մարքսիզմը լրացնել նեոկանտականությամբ և զարգացրել են «բարոյական սոցիալիզմի» ըմբռնումը։ 20-րդ դարի 30-ական թվականներին նեոկանտականության ազդեցությունը նվազել է, և այն դադարել է գոյություն ունենալ որպես ինքնուրույն հոսանք։ Արժեքի նեոկանտական տեսության ազդեցությունը ներկայումս գլխավորապես նկատվում է բուրժական մարդակենտրոն փիլիսոփայության որոշ դպրոցներում։

Կատեգորիա:Նեոկանտականություն
Նեոհեգելականություն

[մինի|[Գեորգ Վիլհելմ Ֆրիդրիխ Հեգել]]
**Նեոհոգելականություն**, **նորհեգելականություն**, XIX դարի վերջի — XX դարի սկզբի իդեալիստական փիլիսոփայության տարասեռ հոսանք, որը Գ․ Հեգելի ուսմունքի նորացված մեկնաբանության հիման վրա ձգտել է ստեղծել ամբողջական աշխարհայացք։ Տարածվել է եվրոպական համարյա բոլոր երկրներում, ԱՄՆ-ում, հասարակական-քաղաքական պայմաններից և տեսական նախադրյալներից կախված, ընդունել տարբեր ձևեր։ Նեոհոգելականության կենտրոնում պատմության և մշակույթի, պետության, իրավունքի փիլիսոփայության պրոբլեմներն են։ Դիալեկտիկական մեթոդը իռացիոնալիզմի ոգով մեկնաբանվել է որպես տարբերությունների էկլեկտիկական համադրություն, հակադրությունների «հաշտեցում»։ Նեոհոգելականություն ունեցել է բուրժական-ազատամտական (հատկապես ամերիկական և անգլիական նեոհոգելականություն), պահպանողական (իտալական և գերմանական նեոհոգելականությունում այն միակցվում էր ֆաշիզմի գաղափարախոսությանը) միտումներ։ Նեոհեգելականները ստեղծել են «Հեգելական միություն» (1930 թվական), հրավիրել հեգելյան կոնգրեսներ (1930 թվականին՝ Հաագայում, 1931 թվականին՝ Բեռլինում, 1934 թվականին՝ Հռոմում)։

Կատեգորիա:Հեգելականություն
Կատեգորիա:Փիլիսոփայական ուղղություններ և դպրոցներ
Ներմետաղական միացություններ

thumb|right|255px|<center> <math>Cr_{11}Ge_{19}</math> </center>

**Ներմետաղական միացություններ**, մետաղական միացություններ, ներմետաղական ֆազեր, մետալիդներ, քիմիական միացություններ, որոնցում ատոմները միացած են մետաղական կապերով։ Սովորաբար մետաղների միացություններն են իրար հետ և ունեն մետաղներին բնորոշ հատկություններ՝ էլեկտրահաղորդականության ջերմաստիճանային բացասական գործակից, բարձր էլեկտրահաղորդականություն և ջերմահաղորդականություն, մետաղական փայլ (լույսի համար անթափանց են)։ Ներմետաղական միացությունները մեծ մասամբ ունեն փոփոխական (բերթոլիդներ), երբեմն՝ կայուն (դալթոնիդներ) բաղադրություն։ Ներմետաղական միացություններ են նաև MgSi, Mg_3As_2 և նման միացությունները, որոնցում քիմիական կապերը մասնակի մետաղական են։ Կապի մետաղական բնույթը մեծ է Կուրնակովի միացություններում՝ CuAu, Cu_3Au, FePt, FeCr, Mn_3Au և այլն, որոնցում ատոմներն ունեն խիտ ծրագրավորված դասավորություն։ Իրարից 1,1-1,3 անգամ տարբերվող ատոմական շառավիղներ ունեցող մետաղները առաջացնում են Լավեսի ֆազեր՝ MgZn_2, CuMgAl, Cu_4MgSn են (գերմանացի գիտնական Ֆ․ Լավես, 1934)։ Անցումային տարրերի և Mg, Al, Ge, Sn, Sb-ի առաջացրած ներմետաղական միացությունների բաղադրությունը որոշվում է արժեքական էլեկտրոնների թվի և կառուցվածքային բջջում գտնվող ատոմների թվի հարաբերությամբ (հաստատել է անգլացի գիտնական Ու․ Յում-Ռոզերին, 1926)։ n=\frac{3}{2}–ի դեպքում առաջանում է ծավալակենտրոն 21 խորանարդային (\beta-ֆազեր), n=\frac{21}{13}-ի դեպքում՝ նիստակենտրոն խորանարդային (\gamma-ֆազեր), n=\frac{7}{4}-ի դեպքում՝ հեքսագոնալային (\varepsilon-ֆազեր) կառուցվածք։ Յում-Ռոզերիի ֆազերը (էլեկտրոնային միացություններ) տարածված են բրոնզանման և արույրանման համաձուլվածքներում։ Ներմետաղական միացությունները կիրառվում են որպես մագնիսական նյութեր, կիսահաղորդիչներ և գերհաղորդիչներ, ջերմակայուն համաձուլվածքների, բարձրամրության կառուցվածքային նյութերի, տպագրական համաձուլվածքների կարևոր բաղադրիչներ և այլն։

Կատեգորիա:Բյուրեղաքիմիա
Կատեգորիա:Երկուական միացություններ
Կատեգորիա:Պինդ մարմնի ֆիզիկա
Շաքարավազ

225px|մինի|աջից|Սպիտակ շաքարավազ

**Շաքարավազ**, ընդունված է առևտրում անվանել սախարոզ, որպես «շաքար»։

Շաքարավազը ստանում են ճակնդեղի հատուկ տեսակից, որը կոչվում է “շաքարի ճակնդեղ”։ Շաքարի գործարաններում ճակնդեղի արմատները լվանում են, հետո կտոր-կտոր անում։ Հատուկ մեքենաները այս կտորները վերածում են պյուրեանման զանգվածի։ Զանգվածը լցնում են կոպիտ բրդից հատուկ տոպրակներ և ճզմում սեղմակի տակ։

Բացի բնակչության կողմից ուղղակի սննդի օգտագործումից, շաքարավազը լայնորեն օգտագործվում է սննդի արդյունաբերության մեջ՝ պահածոների, ըմպելիքների, կոնֆետների արտադրության, կենսաֆարմացևտիկ արդյունաբերության և այլ ոլորտներում։

## Ծանոթագրություններ

Կատեգորիա:Խոհարարություն
Ներեո Ռոկկո

**Ներեո Ռոկկո** (, ), իտալացի նախկին պրոֆեսիոնալ ֆուտբոլիստ և մարզիչ։ Իտալիայում համարվում է «կատենաչչո» ֆուտբոլային խաղաոճի հիմնադիրը։

Որպես ֆուտբոլիստ՝ նշանակալի հաջողությունների չի հասել։ Հանդես է եկել միայն իտալական ակումբներում։ Սերիա A-ում խաղացել է 287 խաղ, խփել 69 գնդակ։

Մարզչական կարիերայում ամենամեծ հաջողությունները կապված են Միլան ակումբի հետ։ Համարվում է Միլանի ամենատիտղոսակիր մարզիչը՝ հաղթելով երկու սկուդետտո, երեք Իտալիայի գավաթ, երկու Եվրոպայի գավաթ, երկու Գավաթակիրների գավաթ և մեկ Միջմայցամաքային գավաթ։

Տրիեստում բացված նոր մարզադաշտը կրում է Ռոկկոի անունը։ Այն բացվել է 1992-ին, տեղավորում է 30 հազար հանդիսական և համարվում է Տրիեստինա ակումբի տնային մարզադաշտը։

## Արտաքին հղումներ
* Ռոկկոի վիճակագրությունը 
* Ներեո Ռոկկո

## Ծանոթագրություններ

Կատեգորիա:1912 ծնունդներ
Կատեգորիա:1979 մահեր
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Մայիսի 20 ծնունդներ
Կատեգորիա:Միլան ՖԱ մարզիչներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Փետրվարի 20 մահեր
Կատեգորիա:Ֆուտբոլային մարզիչներ այբբենական կարգով
Կատեգորիա:Իտալացի ֆուտբոլային մարզիչներ
Կատեգորիա:Նապոլիի ֆուտբոլիստներ
Կատեգորիա:Պադովայի ֆուտբոլիստներ
Կատեգորիա:Ֆիորենտինա ՖԱ մարզիչներ
Կատեգորիա:Տրիեստինայի ֆուտբոլիստներ
Ներդաշնակում

մինի|Աստվածաշնչյան և եկեղեցական երաժշտության ձեռնարկ
**Ներդաշնակում** (դաշնակում, հարմոնիզացիա), ներդաշնակության միջոցներով որևէ մեղեդու բազմաձայնումը, որի շնորհիվ այն օժտվում է լրացուցիչ արտահայտչությամբ՝ լիահնչությամբ, դինամիկական լարվածությամբ և նոր երանգով։ Որպես կանոն՝ անդրադարձնում է մեղեդու լադա-ելևէջային հատկանիշները, ինչպես նաև ներդաշնակող հեղինակի անհատական ոճը։ Ժողովրդական եղանակների ներդաշնակումը էական դեր է կատարել ազգային երաժշտական ոճերի զարգացման գործում։ Մեղեդու ներդաշնակումը նաև ներդաշնակագիտության հիմնական մեթոդներից է։

Կատեգորիա:Երաժշտագիտություն
Օքսֆորդ (փողոց)

**Օքսվորդ փողոց՝** Լոնդոնի փողոցներից, մեկը Վեստմինստերի հիմնական փողոցներից։ Առևտրի ամենալայն փողոցը 548 առևտրական կետեր։ Առաջ կազմում էր Լոնդոն-Օքսֆորդ-ռոուդի մաս, որը սկիզբ էր առնում Նյուգեյտից։ Հիմա կազմում է A40 փողոցի մաս։ Փողոի երկարությունը կազմում էր 2,4 կմ։ Փողոցում տեղակայված են Լոնդոնի մետրոպոլիտենի աշտարակներ՝ "Marble Arch", "Bond Street", "Oxford Circus", "Tottenham Court Road"։ Ծննդյան տոների ժամանակ այս փողոցում տոնական կրակներ են տեղադրվում և, ըստ ավանդույթի հայտնիներ են այդ կրակները միացնում։

## Արտաքին հղումներ
* Փողոցի մասին կայք (անգլերեն)

Կատեգորիա:Լոնդոնի փողոցներ
Ներդրակ

մինի|Ներդրակներ

**Ներդրակ**, սահքի առանցքակալի փոփոխովի դետալ, որին հենվում է պտտվող լիսեռի կամ առանցքի դարձյակը։ Ներդրակները սովորաբար լինում են երկմետաղական։ Նուրբ հակաշփական շերտը մակահալում են պողպատե կամ թուջե, իսկ պատասխանատու դեպքերում՝ բրոնզե հիմքի վրա։ Ներդրակները կարող են լինել ամբողջական կամ մասնատվող՝ երկու կամ ավելի մասերից։ Կիրառվում են նաե պողպատե հիմքով երկմետաաղական ժապավենից պատրաստված բարակապատ ներդրակներ։

Կատեգորիա:Ավտոմեքենաների մասեր և մեխանիզմներ
Ներիտային գոտի

մինի|Ներիտային գոտիներում հանդիպող ''Sargassum'' տեսակի ջրիմուռներ
**Ներիտային գոտի** (հունարեն՝ *νηρἰτης*, թարգմանաբար՝ ծովային փափկամորթ), Համաշխարհային օվկիանոսի ծանծաղ մասը, հիմնականում գտնվում է մայրցամաքային ծանծաղուտի սահմաններում։ Բնորոշ է ջրի մեծ շարժունությունը, ջերմաստիճանի փոփոխականությունը, արեգակի լույսի զգալի ներթափանցումը, բուսական և կենդանական աշխարհի բազմազանությունը։ Ներիտային զոնայի սահմաններում գլխավորապես կուտակվում են բեկորային գոյացումներ (գլաքարեր, խեցաքարեր)։

Կատեգորիա:Օվկիանոսներ
Կատեգորիա:Ֆիզիկական օվկիանոսագիտություն
Տարամիտություն և զուգամիտություն

**Տարամիտություն և զուգամիտություն** , մաթեմատիկական հասկացություններ, որոնցով անվանվում են տվյալ փոփոխական մեծության վերջավոր սահման ունենալը (զուգամետ) կամ չունենալը (տարամետ)։ Այս իմաստով են հասկացվում հաջորդականության, շարքի, անվերջ արտադրյալի, անիսկական ինտեգրալի տարամիտություն և զուգամիտություն։ Ասում են, որ [an] հաջորդականությունը զուգամիտում է a-ին, եթե liman = a։ Զուգամիտության հասկացությունն արդարացվում է, օրինակ, այն դեպքերում, երբ մաթեմատիկական որևէ օբյեկտ ուսումնասիրելիս կառուցվում է որոշ իմաստով ավելի պարզ այնպիսի օբյեկտների հաջորդականություն, որոնք հետզհետե մոտենում են տրվածին։ Այսպես, օրինակ, շրջանագծի երկարությունը սահմանելու և ցանկացած մոտավորությամբ հաշվելու համար օգտվում են շրջանագծին ներգծած կանոնավոր բազմանկյունների պարագծերի հաջորդականությունից։ Միևնույն մեծությունը կարելի է ներկայացնել տարբեր շարքերով։ Ուստի կարևոր նշանակություն ունի շարքի զուգամիտման «արագությունը», որի համար տրվում են տարբեր սահմանումներ, օրինակ, եթե Гп-ը և pn-ը երկու զուգամետ շարքերի մնացորդներ են և lim !ճ=0, ապա առաջին շարքը զուգամիտում է ավելի արագ։ Գոյություն ունեն շարքերի զուգամիտումը «լավացնելու», այսինքն՝ տվյալ շարքն ավելի արագ զուգամիտող շարքով փոխարինելու տարբեր եղանակներ։ Եթե {an} հաջորդականության անդամները պատկերենք որպես թվային ուղղի կետեր, ապա այդ հաջորդականության զուգամիտումն a-ին կնշանակի, որ ո-ը աճելիս an և a կետերի միջև հեռավորությունը ցանկացած չափով փոքրանում է։ Այս իմաստով տարամիտություն և զուգամիտություն հասկացություններն ընդհանրացվում են հարթության և տարածության կետերի, ընդհանրապես այնպիսի օբյեկտների հաջորդականության դեպքում, որոնց համար այս կամ այն իմաստով սահմանվում են հեռավորության, նորմայի, շրջակայքի հասկացություններ։ Ֆունկցիաների հաջորդականության համար սահմանվում են տարբեր իմաստներով զուգամիտություններ, զուգամիտություն որևէ կետում, բազմության վրա, բազմության վրա գրեթե ամենուրեք, բազմության վրա հավասարաչափ, ըստ չափի և այլն։ Արդի մաթեմատիկայի տարբեր բաժիններում դիտարկվում են նաև զուգամիտություններ ըստ նորմայի, թույլ, ըստ մասնակիորեն կարգավորյալ բազմության, ըստ հավանականության ևն։ Տարամետ շարքերը նույնպես լայնորեն օգտագործվում են մաթեմատիկայում և նրա կիրառություններում, տարբեր եղանակներով նրանց վերագրելով ընդհանրացված իմաստով գումարներ (տես Շարքերի գումարման մեթոդներ)։

Կատեգորիա:Հաջորդականություններ և շարքեր
Ներկա (ամսագիր, Փարիզ)

«**Ներկա**», գրական, հասարակական ամսագիր։ Լույս է տեսել 1949-1950 թվականներին, Փարիզում։ Խմբագիր՝ Չորմիսյան։ Տպագրել է Որբունու, Աթմաճյանի, Զարոյանի, Շուշանյանի և սփյուռքի այլ հեղինակների գործերը, գրախոսականներ, լուսաբանել Ֆրանսիայի հայ գրողների միության գործունեությունը։

Անվերապահորեն սատարել է Խորհրդային Հայաստանը, ծանոթացրել ՀԽՍՀ գյուղերին ու շրջաններին, հայ խորհրդային գրականությանը, արվեստի և գիտության նվաճումներին։ 

Կատեգորիա:Ֆրանսիայի հայկական ամսագրեր
Կատեգորիա:Հայկական գրական պարբերականներ
Կատեգորիա:Հայկական հասարակական պարբերականներ
Ներկա (ամսագիր, Բուենոս Այրես)

**«Ներկա»**, ամսագիր։ Լույս է տեսել 1961-1970 թվականներին Բուենոս Այրեսում։ Խմբագիր՝ Պահատրյան։ Լուսաբանել է Խորհրդային Հայաստանի տնտեսության, գիտության ու մշակույթի վերելքը, Խորհրդային Հայաստանը համարել համայն հայության միակ հայրենիքը։ Ներկայացրել է Արգենտինայի հայ համայնքի առօրյան, ազգայիև, մշակութային կազմակերպությունների աշխատանքները, անդրադարձել սփյուռքի իրադարձություններին։ Գրական բաժնում տեղ են գտել հայ խորհրդային գրողների (Հովհաննես Շիրազ, Գևորգ Էմին, Սիլվա Կապուտիկյան և ուրիշներ) ստեղծագործությունները, գրախոսականներ և ծանոթագրություններ հայրենիքում լույս տեսած գրքերի վերաբերյալ։ Ունեցել է նաև բժշկաառողջապահական գիտության բաժիններ։

Կատեգորիա:Արգենտինայի հայկական ամսագրեր
Կատեգորիա:Հայկական գիտական պարբերականներ
Կատեգորիա:Հայկական գրական պարբերականներ
Կատեգորիա:Հայկական հասարակական պարբերականներ
Կատեգորիա:Հայկական մշակութային պարբերականներ
Կատեգորիա:Պարբերականներ այբբենական կարգով
Տանտրիզմ

**Տանտրիզմ** ( - *տանտրա - հիմք, հանգույց, գիտելիք, հմայություն* և այլն), հին հնդկերենով կրոնափիլիսոփայական ուսմունք և հոգևոր կատարելության հասնելու գործնական միջոցների էզոտերիկական ( — *ներքին, գաղտնի, թաքուն*) համակարգ։ 

Հենվում է մակրո և միկրո կոսմոսների զուգահեռականության, տիեզերքում բևեռական ուժերի և միստիկական ստեղծարար էներգիայի (շակտի կամ երբեմն կունդալինի-շակտի) գոյության գաղափարների վրա։ Ենթադրվում է, որ միասնական բարձրագույն իրողությունը ունի երկու ասպեկտ-սկզբնապատճառ՝ արական և իգական (ներկայացվում են որպես Շիվա և Շակտի, համապատասխանաբար օժտված գիտակցությամբ ու պասսիվությամբ և էներգիայով ու ակտիվությամբ)։ Ըստ տանտրիզմի, հոգեկան և ֆիզիոլոգիական կատարյալ ինքնաղեկավարմամբ (հատկապես յոգայի միջոցով), ծիսակատարումներով, օրինակ, երկրպագությամբ (պուջա), սրբազան բառերի և հնչյունների (մանտրա) արտասանությամբ և այլն կարելի է մարմնի մեջ «արթնացնել» կունդալինի-շակտին և, երբ իրար կմիանան արական և իգական սկզբնապատճառները, մարդը ձեռք կբերի գերգիտակցական վիճակ և կիրագործի նախասկզբնական միասնությունը։ Տանտրիզմը առաջ է եկել կանացի աստվածությունների (օրինակ, «Մեծ մոր» երկրպագության) պաշտամունքներից, իսկ ժամանակի ընթացքում Փոխազդելով այլ կրոնական և փիլիսոփայական ուսմունքների հետ, բաժանվել է բուդդայական (վաջրայանա) և հինդուիստական (որում տարբերակվում են Վիշնուական տանտրիզմներ, Շիվայական Տանտրիզմներ և Շակտիական տանտրիզմներ) ուղղությունների։ Շակտիական Տանտրիզմն առանձնանում է խիստ էգոտերիկական բնույթով, ինչը առավել ցայտուն է արտահայտված «ձախ ձեռքի ճանապարհի» հետևորդների՝ վամաչարիների մոտ, որոնք իրենց ծիսակատարումների մեջ մեծ տեղ են հատկացնում նաև զգայական բավականություններին։ Տանտրիզմի փիլիսոփայական հայացքները, հոգեկան կենտրոնացման միջոցները, ծեսերը, աղոթքները և այլն այլաբանորեն շարադրված են մեծ հեղինակություն վայելող սրբազան տեքստերում՝ տանտրաներում (այստեղից էլ՝ տանտրիզմ անվանումը)։ 

Հինդուիստական տանտրաները բաժանվում են Վիշնու-սամհիտաների, Շիվա-ագամաների և Շակտի-տանտրաների։ Վերջինիցս կարելի է նշել Կուլարնավա է Կուլաչուդամանի և Շարադատիլակա տանտրաները, իսկ բուդդայական տանտրաներից՝ Տատհագուտագուհյակա և Կալաչակրա տանտրաները։ Տանտրիզմին բնորոշ է նաև կաստայական բաժանումների նվազագույն արտահայտվածությունը։ Տանտրիզմը մեծ ազդեցություն է գործել հնդկական փիլիսոփայության զարգացման վրա։ Տարածված է Հնդկաստանում, Նեպալում, Բութանում և հատկապես Տիբեթում։

Կատեգորիա:Էզոթերիզմ
Կատեգորիա:Հինդուիստական փիլիսոփայություն
Կատեգորիա:Բուդդայականություն
Լայմ (փողոց)

**Լայմ-փողոց**, փողոց Լոնդոնում։ Լայմ-փողոցում է գտնվում աշխարհահռչակ Lloyd's of London ապահովագրական ընկերության նստավայրը։ Ճարտարապետ Ռիչարդ Ռոջերսը Lloyd's of London-ին տվել է անսովոր ձև։

Լայմ-փողոցում է գտնվում Մերի-Էկս երկնաքերը, որը իր անսովոր տեսքի համար անվանում են «վարունգ»։

## Ծանոթագրություններ

Կատեգորիա:Լոնդոնի փողոցներ
Նեոթոմիզմ

[մինի|[Թովմա Աքվինացի]]
**Նեոթոմիզմ** (նեո․․․ և թոմիզմ), կաթոլիկության պաշտոնական փիլիսոփայությունը, արդիականացված թոմիզմ։ 1879 թվականին Լևոն XIII պապի էնցիկլիկայով նեոթոմիզմ հռչակվել է միակ ճշմարիտ և քրիստոնեության դոգմաներին համապատասխանող փիլիսոփայություն։ Նեոթոմիզմ աստվածաբանական փիլիսոփայության շրջանակներում հակվում է դեպի օբյեկտիվ իդեալիզմը։ Նեոթոմիզմի գոյաբանության հիմքը պոտենցիայի և ակտի մասին ուսմունքն է․ ամեն ինչի «ծագումը» աստծու՝ ակտուալ նախահիմքի պոտենցիայի իրականացումն է։ Ըստ բնափիլիսոփայության, մատերիան զուտ կրավորական նախահիմք է և որոշակիանում է ոչ նյութական ձևի շնորհիվ։ Բարձրագույն ձևը (ձևերի ձևը) աստվածն է, նա է ստեղծել «նախամատերիան» և նյութական կեցության ողջ բազմազանությունը (այդ թվում՝ մարդուն)։ Նեոթոմիստները գտնում են, որ սուբստանցը (համընդհանուր կեցությունը) բանական բնույթ ունի և կարող է ճանաչվել։ Գիտական իմացության սահմանը նեոթոմիզմ համարում է «կեցության էությանը» վերաբերող հարցերը, որոնցով զբաղվում են փիլիսոփայությունը և աստվածաբանությունը։ Գիտության առարկան «երկրորդային պատճառներն» են, դեպքերի արտաքին կապերը, իսկ «վերջնական պատճառները վերաբերում են աստծուն։ Մարդկային բանականությունը ճշմարիտ լինելու համար պետք է ձգտի նմանվել աստվածային բանականությանը։ Նեոթոմիզմի սոցիոլոգիայում հիմնականը «երրորդ» հասարակության գաղափարն է, ըստ որի, իշխանությունը եկեղեցու ձեռքին պետք է լինի։ Նեոթոմիստները պայքարում են մարքսիզմի դեմ, այդ նպատակի համար ստեղծել են «հետազոտական» (Վատիկան, Ֆրայբուրգ և այլն) և գիտաուսումնական (Լյովեն) կենտրոններ։ Վատիկանի II տիեզերական ժողովից (1962—1965 թվականներին) հետո նեոթոմիզմ կրել է ֆենոմենոլոգիայի, էկզիստենցիալիզմի, պերսոնալիզմի, Թեյար դը Շարդենի էվոլյուցիոն-սպիրիտուալիստական ուսմունքի ազդեցությունը։

Կատեգորիա:Թոմիզմ
Կատեգորիա:Կաթոլիկություն
Կատեգորիա:Կրոնական փիլիսոփայություն
Կատեգորիա:Նեոթոմիզմ
Կատեգորիա:Փիլիսոփայական տեսություններ
Աշոտ Յան

**Աշոտ Արմենակի Գրիգորյան, Աշոտ Յան** (), հայ ժամանակակից նկարիչ։

## Կենսագրություն
1996-2000 թվականներին սովորել է Հակոբ Կոջոյանի անվան գեղարվեստի դպրոցում, 2000-2006 թվականներին՝ Երևանի գեղարվեստի պետական ակադեմիայում։ 2008-2011 թվականներին դասավանդել է թիվ 2 արվեստի դպրոցում։ 11 գրքերի նկարազարդումների հեղինակ է։

## Անհատական ցուցահանդեսներ
* 2005 Chercheur d’ Art Gallery, Ֆրանսիա
* 2005 «Fe» պատկերասրահ, Երևան
* 2010 Oberkampf Gallery France, Փարիզ
* 2011 Galerie le Cerisier France, Փարիզ
* 2013 "Bimisal Art & Design" պատկերասրահ, Թուրքիա
* 2016 - IMOGA museum Turkey (Istanbul) 
* 2018 - Glendale Central Library (Glendale) 
* USA  2018 - IMOGA art galleryTurkey (Istanbul) 
* 2023- Pasadena Antique Warehouse USA(Pasadena)

## Խմբակային ցուցահանդեսներ
* 1999, 2000, 2002 ՀայԱրտ կենտրոն, Երևան
* 2002 Հայաստանի նկարիչների միություն, Երևան
* 2003 Հայաստանի նկարիչների միություն, Երևան
* 2004 Ալբերտ և Թով Բոյաջյան ցուցասրահ, Երևան
* 2005 Նարեկացի արվեստի միություն, Երևան
* 2006 Ալբերտ և Թով Բոյաջյան ցուցասրահ, Երևան
* 2009 Հայաստանի նկարիչների միություն, Երևան
* 2010 Victoria citadel, Մալթա
* 2010 Իտալական արվեստի ակադեմիա, Մալթա
* 2010 Opus 64 պատկերասրահ, Մալթա
* 2011 Հայաստանի նկարիչների միություն, Երևան
* 2012 Արամե պատկերասրահ, Երևան
* 2013 Bimisal պատկերասրահ, Ստամբուլ, Թուրքիա
* 2016 IMOGA պատկերասրահ, Ստամբուլ, Թուրքիա

## Պատկերասրահ

Ադել .jpg|Ադել
Դիմանկար.jpg|Դիմանկար
Այլախոհը .jpg|thumb|Այլախոհը
Աստվածուհին.jpg|Աստվածուհին


## Ծանոթագրություններ

## Աղբյուրներ
* Աշոտ Յանի ստեղծագործությունները Artodyssey-ում 
* Աշոտ Յան
* Աշոտ Յան. Մշակույթ. Հատուկ հավելված

Կատեգորիա:Հայ նկարիչներ
Հերբերտ Կիլպին

**Հերբերտ Կիլպին** (, ), անգլիացի ֆուտբոլային գործիչ, ֆուտբոլիստ և մարզիչ։ Միլան ակումբի հիմնադիրներից մեկը, ինչպես նաև՝ թիմի առաջին մարզիչը։ Ակումբի ավանդական գույների (կարմիր և սև) հեղինակն է։

Եղել է խաղացող մարզիչ։ Նրա օրոք Միլանը (որն այն ժամանակ կոչվում էր «Ֆուտբոլի և Կրիկետի Ակումբ Միլան») երեք անգամ հաղթել է Իտալիայի ֆուտբոլի առաջնությունը. 1901 թվականին, 1906 թվականին և 1907 թվականին, ընդ որում վերջինի ժամանակ թիմի մարզիչն էր Դանիելե Անջելոնին, իսկ Կիլպինը միայն խաղացող էր։ Եղել է նաև ակումբի ավագը (երկրորդը թիմի պատմության մեջ՝ Դավիդ Ալլիսոնից հետո)։

Մահացել է ծանր հիվանդությունից, 46 տարեկան հասակում։ Հիվանդության՝ լյարդի ցիռոզի, առաջացումը կապում են Կիլպինի կողմից չափից շատ վիսկի օգտագործելու հետ։

## Արտաքին հղումներ
* Կիլպինը magliarossonera.it կայքում
* Հոդված Կիլպինի մասին bbc.co.uk կայքում
* Հոդված clubmilan.net կայքում՝ Կիլպինի մասին 

Կատեգորիա:1870 ծնունդներ
Կատեգորիա:1906 մահեր
Կատեգորիա:Անգլիացի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Հոկտեմբերի 22 մահեր
Կատեգորիա:Հունվարի 24 ծնունդներ
Կատեգորիա:Միլան ՖԱ մարզիչներ
Կատեգորիա:Միլանի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Քաղցկեղից մահացածներ
Վլադիմիր Ներկարարյան (պատմաբան)

**Վլադիմիր Նիկողոսի Ներկարարյան** (), հայ խորհրդային պատմաբան, պատմական գիտությունների դոկտոր (1969), պրոֆեսոր (1971)։ ԽՄԿԿ անդամ 1940 թվականից։

## Կենսագրություն
Վլադիմիր Ներկարարյանը ծնվել է 1914 թվականի հունվարի 15-ին Հաջիղարա (այժմ՝ Լեռնապատ) գյուղում։ Ավարտել է Երևանի համալսարանի պատմության ֆակուլտետը (1946)։ Մասնակցել է 1941-1945 թվականների Հայրենական Մեծ պատերազմին։ 1950-1978 թվականներին աշխատել է ԽՄԿԿ Կենտկոմին կից մարքսիզմ-լենինիզմի ինստիտուտի հայկական մասնաճյուղում (տնօրենի տեղակալ արխիվի, ապա՝ գիտության գծով, պատմության սեկտորի վարիչ)։ 1978 թվականից համալսարանի պրոֆեսոր է։ Գիտական աշխատությունները վերաբերում են ԽՄԿԿ, Անդրկովկասում և Հայաստանում հեղափոխական շարժումների և կոմունիստական կազմակերպությունների պատմության հարցերին։ ՌՍԴԲՊ բոլշևիկյան կազմակերպությունները և ոեոլյուցիոն շարժումները Լոռում 1905-1907 թվականներին։ Հայաստանի կոմունիստական կուսակցությունը ժողովրդական տնտեսության վերականգնման ժամանակաշրջանում 1921-1925 թվականներին։ Հայաստանի կոմունիստական կուսակցության պայքարը երկրի ինդուստրացման և գյուղատնտեսության սոցիալիստական վերակառուցման համար (1926-1929 թվականներին)։

## Աշխատություններ
* ՌՍԴԲՊ բոլշևիկյան կազմակերպությունները և ռևոլյուցիոն շարժումները Լոռում 1905-1907 թվականներին։ 1955։
* Հովհաննես Սարուխանյան։ 1955։
* Հայաստանի կոմունիստական պարտիան ժողովրդական տնտեսության վերականգնման ժամանակաշրջանում (1921-1925թթ.): 1956:
* Հայաստանի կոմունիստական պարտիայի երրորդ համագումարը, (1924 թ. մայիս)։ 1958։
* Հայաստանի կոմունիստական պարտիայի 4-րդ համագումարը։ 1962։
* О некоторых закономерностях и особенностях строительства социализма в Армении. 1967.

## Ծանոթագրություններ

## Արտաքին հղումներ
*Հոդվածների ցանկ

Կատեգորիա:Հայ պատմաբաններ
Կատեգորիա:Պատմական գիտությունների դոկտորներ
Կատեգորիա:Հայ պրոֆեսորներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Հայ կոմունիստներ
Ներծին գործընթացներ

**Ներծին գործընթացներ՝** երկրաբանական երևույթներ, որոնք տեղի են ունենում Երկրի սեփական կինետիկ էներգիայի հաշվին։ Այդ էներգիայի գլխավոր աղբյուրներն են համարվում մոլորակի գրավիտացիոն կծկումը, գրավիտացիոն դիֆերենցիացիան, պտույտի մակընթացային արգելակումը, ռադիոակտիվ տարրերի տրոհումը։ Ներծին գործընթացներից իրենց մասշտաբներով կարևոր են հրաբուխները, ինտրուզիաները, երկրաշարժերը, մետամորֆիզմը, մետասոմատոզը։ Ներծին գործընթացների մի մասը զուգորդվում է արտածին գործընթացների հետ, և նրանց արգասիքը դրսևորվում է համատեղված ձևով։ Այդպիսի բնույթ ունեն իզոստատիկ շարժումները, սողանքները և այլն։ Ներծին գործընթացների ուրույն մասն են կազմում հանք առաջացնող հիդրոգազաթերմալ ֆլյուիդները, որոնք բարձրանալով ընդերքից (մեծ մասամբ մագմատիկ օջախներից) կեղևի խզման զոնաներում, ծակոտիներում, ճեղքվածքներում արտազատում և նստեցնում են իրենց պարունակած հանքային բաղադրամասերը։

Կատեգորիա:Երկրաբանական գործընթացներ
Նեյտրոնային անդրադարձիչ

**Նեյտրոնային անդրադարձիչ**, ռեակտորի ակտիվ գոտին շրջապատող, չտրոհվող, ցրման մեծ և կլանման փոքր կտրվածքներ ունեցող նյութի շերտ, որի նպատակն է փոքրացնել նեյտրոնների արտահոսքը ակտիվ գոտուց։ Նեյտրոնային անդրադարձիչն էապես փոքրացնում է ռեակտորի կրիտիկական զանգվածը և հնարավորություն տալիս տնտեսելու տրոհվող նյութը։ Նեյտրոնային անդրադարձիչի շնորհիվ նեյտրոնների հոսքի, հետևաբար և ջերմաանջատման խտության բաշխումը ակտիվ գոտու ծավալում դառնում է ավելի հավասարաչափ, մեծանում է ռեակտորի հզորության մակարդակը, ավելի արդյունավետ են օգտագործվում ակտիվ գոտու եզրային մասերը։ Հաստությունից կախված՝ նեյտրոնային անդրադարձիչի արդյունավետությունը սկզբից աճում է, ապա՝ ընդունում հաստատուն արժեք։ Արագ նեյտրոններով ռեակտորներում նեյտրոնային անդրադարձիչը միաժամանակ վերարտադրության գոտու դեր է կատարում։

## Տես նաև
* Միջուկային ռեակտոր

Կատեգորիա:Միջուկային էներգետիկա
Քարնաբի (փողոց)

մինի|Քարնաբի փողոցը 1968 թվականին
մինի|Քարնաբի փողոցը 1968 թվականին
**Քարնաբի** (), փոքրիկ անցումային փողոց Լոնդոնում, Ռիջենտ և Օքսֆորդ փողոցների մոտակայքում։ 1960-ական թվականներին փողոցը գտնվում էր «ճոճվող Լոնդոնի» կենտրոնում։ Այժմ Քարաբի փողոցի վրա են բուտիկները, բայց նրանցից շատերը ցուցադրում են ժամանակակից նորաձևության զանգվածային միտումները։

## Պատմություն
Փողոցը Քարնաբի է անվանվել Քարնաբի-հաուս () բարձր շենքի պատվին։ Քարնաբի-հաուսի ծագման մասին տեղեկություններ չկան։ Ենթադրաբար Քարնաբի փողոցը կառուցվել է 1685 կամ 1686 թվականներին։ Վերջնականապես կառուցվել է 1690 թվականին փոքրիկ տներով։

1934 թվականին բացվել է Florence Mills Social Club ջազ-ակումբը, որտեղ հավաքվում են պանաֆրիկանիզմի կողմնակիցները։

1958 թվականին Ջոն Սթիվենը Քարնաբի փողոցի վրա բացեց իր առաջին բուտիկ His Clothes-ը։ Նրան հետևեցին I Was Lord Kitchener’s Valet, Kleptomania, Mates, Ravel և այլ բուտիկներ։

1960-ական թվականների սկզբներին Քարնաբին դարձավ նորաձևությամբ հայտնի փողոց։ Շատ անկախ դիզայներներ, ինչպիսիք են Մերի Քուանտը, Ֆոալե ի Տաֆֆինը, Լորդ Ջոնը, Merc-ը, Take Six-ն ու Irvine Sellars-ը բնակվում էին Քարնաբի փողոցում։ Հարակից փողոցներում իրենց տեղն էին գտել նկուղային ակումբները, որտեղ ելույթ էին ունենում Small Faces-ը, The Who-ն и Rolling Stones-ը։ Քարնաբի փողոցը դարձավ Լոնդոնի գլխավոր փողոցներից մեկը։

1973 թվականի հոկտեմբերին Լոնդոնի Մեծ Խորհուրդը մասամբ պատրաստել է հետիոտնային գոտի, արգելելով երթևեկությունը 11.00-ից մինչև 20.00-ը։

Կատեգորիա:Լոնդոնի փողոցներ
Kraft Foods

**«Kraft Foods Group Inc.»** (NYSE նշանակումը՝ **[http://www.nasdaq.com/symbol/krft KRFT]**), ամերիկյան սննդամթերքի արտադրության և վերամշակման կոնգլոմերատ։ Ընկերության գլխամասը տեղակայված է ԱՄՆ Իլինոյս նահանգի Նորթֆիլդ քաղաքում։

Տվյալ ընկերությունը ձևավորվել է 2012 թվականին՝ անջատվելով օրիգինալ «Kraft Foods»-ից, որն այժմ կրում է «Mondelēz International» անվանումը։

Նորաստեղծ «Kraft Foods Group»-ը հյուսիսամերիկյան շուկայում հիմնականում զբաղվել սննդամթերքի արտադրությամբ, իսկ «Mondelēz»-ը հանդիսացել է «Kraft Foods»-ի նախուտեստային և հրուշակեղենային ապրանքանիշների միջազգային մատակարարը։

2015 թվականի հուլիսի 2-ին միավորվել է «Heinz»-ի հետ (կազմակերպված վերջինիս վերադաս կազմակերպություններ «Berkshire Hathaway»-ի և «3G Capital»-ի կողմից)՝ ձևավորելով «Kraft Heinz Company» ընկերությունը, որը ներկայումս համարվում է սնունդ և խմիչք արտադրող աշխարհի հինգերորդ խոշորագույն ձեռնարկությունըref>։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:1923 հիմնադրված ընկերություններ
Կատեգորիա:2015 կազմալուծված ընկերություններ
Կատեգորիա:Ամերիկյան ընկերություններ
Կատեգորիա:ՆԱՍԴԱՔ-ում ցուցակված ընկերություններ
Ներսես Ներսիսյան

**Ներսես Հովհաննեսի Ներսիսյան** (), Անդրկովկասում հեղափոխական շարժումների մասնակից, ԽՄԿԿ անդամ (1911)։

1912 թվականին հեղափոխական գործունեության համար աքսորվել է Աստրախան։ 1915 թվականին վերադարձել է Թիֆլիս և շարունակել ընդհատակյա կուսակցական գործունեությունը։ 1920 թվականին աշխատել է Վրաստանում՝ ՌՍՖՍՀ ներկայացուցչությունում։ 1921-1923 թվականներին աշխատել է Վրացական ԽՍՀ արհմիությունների խորհրդում, 1923-1930 թվականներին՝ ՎԿ(բ) կ ԿԿ-ում։ 1930-1937 թվականներին ղեկավար աշխատանք է տարել Պետբանկի Անդրկովկասյան գրասենյակում և Անդրկովկասյան հեռագրական գործակալությունում։

## Ծանոթագրություններ

Կատեգորիա:Հայ հասարակական գործիչներ
Կատեգորիա:ԽՄԿԿ անդամներ
Ազատ Ասոյան

**Ազատ Արթուրի Ասոյան** (), ՀՀ զինված ուժերի շարքային զինծառայող, ով զոհվել է Արցախի Հանրապետության առաջնագծում, ադրբեջանական կողմի դիվերսիոն խումբը հետ մղելիս։ Հետմահու պարգևատրվել է ՀՀ Մարտական ծառայության մեդալով։
Ազատ Ասոյանը Երևանի պետական համալսարանի Իրավաբանական ֆակուլտետի ուսանող էր, զորացրվելուց հետո պատրաստվում էր շարունակել ուսումը։ Նրա զորացրվելուն մնացել էր 10 օր։

## Սխրանքը
Ազատ Ասոյանը հուլիսի 31-ին իր մարտական ընկերների հետ ԼՂՀ հյուսիսային հատվածում հակառակորդի կողմից ձեռնարկված դիվերսիոն գործողությունը հետ է մղել, որի արդյունքում զոհվել է հերոսական մահով, իսկ հակառակորդը կրել է բազմաթիվ կորուստներ և հետ շպրտվել ելման դիրքեր։ Ասոյանի հետ միասին դիվերսիոն գործողությունը հետ մղելիս զոհվել է նաև նրա ծառայակից ընկեր Արարատ Վաչիկի Խանոյանը։

## Հուղարկավորություն
2014 թ. օգոստոսի 2-ին զինվորական կարգով Ազատ Ասոյանին հողին հանձնեցին Եռաբլուր զինվորական պանթեոնում։ Զինվորի հուղարկավորության արարողությանը ներկա էին տարբեր քաղաքական ուժերի ներկայացուցիչներ, ՀՀ պաշտպանության փոխնախարար Դավիթ Տոնոյանը։ Իսկ ՀՀ պաշտպանության նախարար Սեյրան Օհանյանը և ՀՀ վարչապետ Հովիկ Աբրահամյանը վերջին հրաժեշտը Ազատ Ասոյանին տվել են զինծառայողի հայրական տանը։

## Պարգևներ
ՀՀ Նախագահի կողմից հետմահու պարգևատրվել է Մարտական ծառայության մեդալով` «Հայրենիքի սահմանների պաշտպանության գործում ցուցաբերած անձնական խիզախության և նվիրումի, կյանքին սպառնացող վտանգի պայմաններում ծառայողական պարտքը անձնազոհաբար կատարելու համար»։

## Այլ տեղեկություններ
Ազատ Ասոյանը մասնակցել է 2009 թվականին կայացած Հայաստանի ձյուդոյի պատանեկան առաջնությանը, որի արդյունքում դարձել է 81 կգ քաշային խմբում Հայաստանի ձյուդոյի չեմպիոն։

## Ծանոթագրություններ

Կատեգորիա:ՀՀ զինվորներ
Կատեգորիա:Մարտական ծառայության մեդալակիրներ
Կատեգորիա:Ադրբեջանական դիվերսիաների ժամանակ զոհված հայ զինվորականներ
Կատեգորիա:Արցախի Հանրապետության զինվորներ
Կատեգորիա:Եռաբլուր պանթեոնում թաղվածներ
Նեյտրոնային դանդաղեցուցիչ

**Նեյտրոնային դանդաղեցուցիչ**, միջուկային ռեակտորներում նեյտրոնների էներգիան փոքրացնելու համար օգտագործվող նյութեր։ Նեյտրոններն էներգիան կորցնում են Նեյտրոնային դանդաղեցուցիչի միջուկների հետ բախվելու հետևանքով։ Էներգիայի զգալի կորուստներ ապահովելու համար Նեյտրոնային դանդաղեցուցիչ պետք է ունենան ցրման մեծ և կլանման փոքր կտրվածքներ։ Նեյտրոնային դանդաղեցուցիչ բնութագրվում են դանդաղեցնող ունակությամբ, որը համեմատական է տրոհման ակտի ժամանակ ծնված նեյտրոնների էներգիան ջերմայինի փոխակերպելու համար անհրաժեշտ բախումների թվին, և դանդաղեցման գործակցով, որը հավասար է տվյալ նյութի դանդաղեցնող ունակության և կլանման ամենամեծ մակերեսի հարաբերությանը։ Որպես Նեյտրոնային դանդաղեցուցիչ հիմնականում օգտագործում են գրաֆիտ, սովորական և ծանր ջուր, բերիլիումի միացություններ։

Կատեգորիա:Միջուկային տեխնոլոգիա
Ներծծում

**Ներծծում**, բջջային տարրերի միջով տարբեր նյութերի անցումը արյան և ավիշի մեջ։ Տեղի է ունենում կենդանի օրգանիզմի մարսողական համակարգում (հիմնականում աղիքներում), ինչպես նաև թոքերի, արգանդի, միզապարկի խոռոչներում, մաշկի մակերևույթից և այլն։ Սննդանյութերի մեծ մասը մարսողական օրգաններում ենթարկվում է ֆերմենտային ճեղքման, քայքայվում պարզ միացությունների, որոնք ընդունակ են անցնելու լորձաթաղանթի էպիթելային բջիջների շերտով։ Ներծծումը բարդ ֆիզիոլոգիական պրոցես է, որի դեպքում նյութերը շարժվում են ինչպես ֆիզիկական պրոցեսների (դիֆուզիա, օսմոս), այնպես էլ ակտիվ տեղաշարժման խտության և էլեկտրաքիմիական գրադիենտների շնորհիվ։ Էներգիայի ծախսումով ածխաջրերը ներծծվում են միաշաքարների, սպիտակուցները՝ ամինաթթուների, ճարպերը՝ ճարպաթթուների ձևով։ Ջուրը, աղերը, վիտամինները և մի շարք այլ նյութեր ներծծվում են առանց նախնական փոփոխության ենթարկվելու։ Ստամոքսում հիմնականում տեղի է ունենում միաշաքարների, աղերի, ջրի և ալկոհոլի դանդաղ ներծծում։ 12-մատանյա աղիքում ներծծվում է սննդանյութի մոտ 8 տոկոսը, իսկ հիմնական մասը՝ բարակ աղիքներում, որոնց ընդհանուր մակերեսը մարդու համար մոտ 5 մ² է։ Ներծծում կատարվում է աղիքների թավիկներով և էպիթելայիև բջիջների միկրոթավիկներով. մասնակցում են նաև ներբջջային կառուցվածքները (Գոլջիի համալիր, միտոքոնդրիումներ, էնդոպլազմային ցանց և այլն)։ Ետներծծում է տեղի ունենում ներզատիչ և արտազատիչ օրգաններում, օրինակ՝ միզագոյացման ժամանակ ջրի ներծծումը երիկամային խողովակիկներով։ Ներծծումը կարգավորվում է նյարդային և հումորալ-հորմոնային մեխանիզմներով։ Նյութերը արյան կամ ավիշի մեջ անցնելով հասնում են բոլոր օրգաններին ու հյուսվածքներին և օգտագործվում էներգետիկ և պլաստիկ պրոցեսների համար։ Ներծծման խանգարումը մեծ մասամբ կապված է ներծծմանը նպաստող ֆերմենտների բացակայության հետ, առանձին դեպքերում այն կարող է ունենալ ժառանգական բնույթ։

Կատեգորիա:Կենսաբանական գործընթացներ
(22829) Պայգերին

**(22829) Պայգերին**, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։

## Տես նաև
* Աստերոիդների ցանկ
* Աստերոիդների սպեկտրալ դասեր
* Աստերոիդների ընտանիքներ
* Աստերոիդների խմբեր

## Ծանոթագրություններ

## Արտաքին հղումներ
*  
* (22829) Պայգերին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) 

Կատեգորիա:1999 թվականին հայտնաբերված աստղագիտական մարմիններ
Կատեգորիա:LINEAR ծրագրի կողմից հայտնաբերված աստերոիդներ
Կատեգորիա:Անվանված փոքր մոլորակներ
Կատեգորիա:Նիսայի ընտանիքի աստերոիդներ
Տանգենսոիդ

մինի|աջից|գրաֆիկ
**Տանգենսոիդ**, (տանգենս և — կերպ, տեսք), հարթ կոր, որը պատկերում է տանգենս ֆունկցիայի փոփոխությունները՝ կախված նրա արգումենտի (անկյան) փոփոխություններից։ y—tgx ֆունկցիայի գրաֆիկը տանգենսոիդ կազմված է անվերջ թվով առանձին համընկնելի կորերից, որոնք մեկը մյուսից ստացվում են Ox, առանցքով \pi~ բազմապատիկ մեծությամբ տեղաշարժելով։ Տանգենսոիդ Ox, առանցքը հատում է ±\pi~n (կամ ±180°n) կետերում, ո=0, 1,2,․․․։

Կատեգորիա:Եռանկյունաչափություն
Քաթ (փողոց)

**Քաթ** ( - «բաժանմունք»), փողոց լոնդոնյան Լամբեթ և Սաութվորք շրջանների հանգույցում։ Փողոցը անցնում է Վատերլո(արևմտյան) և Բլեկֆլայարս(արևելյան) մայրուղիների մեջտեղով։ Արևմտյան փողոցի վերջում հարավային հատվածում գտնվում է «Օլդ Վիք» թատրոնը, իսկ հյուսիսային հատվածում՝ նրա իրավահաջորդ «Յանգ Վիք» թատրոնը։ Սաուտվորք-քոլեջը գտնվում է փողոցի հարավային հատվածում, իսկ հյուսիսային հատվածում Սաուտվորք մետրոն։

## Պատկերասրահ

Young Vic.jpg|Յանգ Վիք թատրոն
Southwark College The Cut.jpg|Սաուտվորք քոլեջը
Southwark.jpg|Սաուտվորքի մետրոպոլիտեն


## Արտաքին հղումներ
*  London SE1

Կատեգորիա:Լոնդոնի փողոցներ
Հայաստանի ավտոապահովագրողների բյուրո

**Հայաստանի Ավտոապահովագրողների Բյուրո**, ապահովագրական ոլորտում գործող հասարակական կազմակերպության կազմակերպական-իրավական ձև ունեցող, շահույթ ստանալու նպատակ չհետապնդող, ինքնակարգավորվող կազմակերպություն է, որին անդամակցում են ԱՊՊԱ իրականացնելու իրավունք ունեցող ապահովագրական ընկերությունները, ինչպես նաև ՀՀ կենտրոնական բանկը։

Բյուրոն հիմնադրվել է Հայաստանի Հանրապետության կենտրոնական բանկի կողմից 2010 թվականի հունիսի 28-ին «*Ավտոտրանսպորտային միջոցների օգտագործումից բխող պատասխանատվության պարտադիր ապահովագրության մասին*» Հայաստանի Հանրապետության օրենքի հիման վրա։

Բյուրոյի գործունեության նպատակը ավտոտրանսպորտային միջոցների օգտագործումից տուժած անձանց շահերի պաշտպանությունն է և ԱՊՊԱ համակարգի կայունության և զարգացման ապահովումը։

Բյուրոյի կառավարման մարմիններն են անդամների ընդհանուր ժողովը, խորհուրդը և գործադիր տնօրենը։ Բյուրոյի խորհրդի կազմում ընդգրկված են ապահովագրական ընկերությունների 3 ներկայացուցիչներ, մեկ ներկայացուցիչ Կենտրոնական բանկից, մեկ ներկայացուցիչ ՀՀ ՆԳՆ ոստիկանությունից և մեկական ներկայացուցիչներ սպառողների իրավունքների պաշտպանությամբ զբաղվող կազմակերպություններից և վարորդների իրավունքների պաշտպանությամբ զբաղվող կազմակերպություններից։

Իր գործունեության ընթացքում Բյուրոն ունեցել է չորս գործադիր տնօրեն՝ Վահան Ավետիսյանը (2010-2012 թթ, 2015-2020 թթ), Աննա Վարդիկյանը (2012-2013 թթ), Միսակ Բաբաջանյանը (2013-2015 թթ) և Վաղինակ Եղիազարյանը (2020թ.-ից մինչև այսօր)։

Բյուրոյի կազմում գործում է նաև Երաշխավորման ֆոնդ և Տեղեկատվական համակարգ։ Երաշխավորման ֆոնդը ձևավորվում է ԱՊՊԱ իրականացնող ապահովագրական ընկերությունների վճարների հաշվին և ստեղծվել է, որպեսզի դրա հաշվին հատուցվեն տուժողներին պատճառված վնասները այն դեպքերում, երբ վնաս պատճառած ավտոտրանսպորտային միջոցը կամ դրա վերաբերյալ ԱՊՊԱ պայմանագիր կնքելու պարտականություն ունեցող անձն անհայտ է (այս դեպքում հատուցվում են միայն տուժած անձանց պատճառված անձնական վնասները), կամ վնասը պատճառվել է ԱՊՊԱ պայմանագիր չունեցող ավտոտրանսպորտային միջոցով, կամ վնասը պատճառվել է հափշտակված կամ առանց հափշտակության նպատակի ապօրինաբար տիրացած ավտոտրանսպորտային միջոցով. կամ վնաս պատճառած ավտոտրանսպորտային միջոցի վերաբերյալ ԱՊՊԱ պայմանագիր կնքած ապահովագրական ընկերությունը ճանաչվել է անվճարունակ (սնանկ)։

## Ծանոթագրություններ

## Արտաքին հղումներ
* Հայաստանի ավտոապահովագրողների բյուրոյի կայք

Կատեգորիա:Հայաստանի կազմակերպություններ
Կե (չափման միավոր)

**Կե**, ժամանակի չափման ավանդական միավոր Չինաստանում, որը մոտավորապես հավասար է մեկ քառորդ ժամի։

Ավանդաբար կեն օրը բաժանում է 100 հավասար մասերի 14,4 րոպե (14ր 24վ)։

## Տես նաև
* Չինական օրացույց

## Ծանոթագրություններ

Կատեգորիա:Ժամանակի չափման միավորներ